آمریکا انرژی ناظیرلیگی‌نین مای آیی اوچون آچیقلادیغی تخمینلر نفتین قیمتینه منفی تأثیر ائتدی. ناظیرلیک مای آییندا اؤلکه‌ده شیست نفتی اوره تیمی‌نین ایکی ایللیک ماکسیموم سویه‌سینه چاتاجاغینی تخمین ائدیر. بو ایسه بازارا داخیل اولا‌جاق نفت حجمی‌نین آرتماسی دئمک‌دیر.
آمریکا نفت اینستیتو 8-14 مارت تاریخ‌لرینده آمریکا-نین حاصیل اولونموش نفت ذخیره لرینین 800 مین بوشقا آزالدیغینی، بنزین ذخیره لرینین ایسه 1،8 میلیون بوشقا آرتدیغینی آچیقلادی. بو غیر رسمی رقم‌لر انرژی ناظیرلیگی‌نین تخمینلرینین بازارا منفی تأثیرینی قیسمن آزالدیب. آنالیتیک‌لر ایسه کئچن هفته امریکانین نفت ذخیره لرینین 1،5 میلیون بوشقا آزالاجاغینی دوشونورلر. قئید ائدک کی، ذخیره لرین حجمینه دایر رسمی راپور بو آخشام آچیق‌لانا‌جاق.
بورسالاردا "برنت" نفتی‌نین بیر بوشقاسی 54،74 دو‌لاردان، غربی تگزاس نفتی‌نین بیر بوشقاسی ایسه 52،24 دو‌لاردان ساتیلیر. گون عرضینده قیمت‌لرین داها دا اوجوزلاشاجاغی گؤزلنیلیر. اوپک-دن گله‌جک آچیقلاما‌لار و آمریکا-نین نفت ذخیره لرینین حجمی‌نین آزالدیغینی تصدیق ائده‌جک راپور نفتی یئنی‌دن باها‌لاش‌دیرا بیلر.
